Dai Ashurst

**Gŵr Diane Ashurst a chyn-ŵr Alice Ashurst a Sabrina Harries. Tad 'DJ' a Martha Ashurst a llysdad i Jason ac Emma Francis. Brawd Dic Ashurst.**

Adeiladwr a sgaffaldiwr oedd Dai Ashurst yn ystod ei arhosiad cyntaf yn y Cwm rhwng 1982 ac 1984. Mae'n frawd mawr i Dic Deryn, a bu'r ddau'n canlyn dwy ferch y Cynghorydd Herbert Gwyther, Sandra a Carol.

### **Gwyther yn osgoi dirwy**

Yn 1983 datgelai Sandra Gwyther yn ddiniwed wrth ei chariad **Dai** sut y gwnaeth ei thad Herbert Gwyther osgoi dirwy parcio. Roedd wedi ysgrifennu at Swper yr oedd yn ei adnabod ac yr oedd hwnnw wedi llwyddo i gael gwared ar y ddirwy.

Yn ddiweddarach y diwrnod hwnnw ac mewn ffit o dymer datgelodd Dai'r gwirionedd i bawb yn y pentref. Roedd Gwyther yn gandryll i gael gwybod bod y cyfan yn newyddion cyhoeddus a phenderfynodd fygwth Dai y byddai'n defnyddio ei ddylanwad i sicrhau na fyddai'n derbyn cytundebau adeiladu.

Wedi ymyrryd Meic daeth Gwyther i ddeall fod Sandra a Dai mewn perthynas ac mai Sandra oedd wedi datgelu'r gwir am y ddirwy i Dai. Yn dilyn y datguddiad hwn newidiodd Gwyther ei agwedd tuag at Dai penderfynu tynnu’n ôl ei fygythiad.

### **Gadael y cwm**

Arhosodd Dic yn y pentref i sefydlu cwmni Deryn Skips tra oedd e a Carol yn caru, a gadawodd Dai Gwmderi gyda Sandra.

### **Dychwelyd i'r ardal**

Bu'n teithio'r byd ac yn byw yn Sbaen cyn glanio 'nôl yn yr ardal yn 2001 yn landlord ar Y Bull yn Llanarthur wedi ei brynu gan Billy Unsworth mewn ocsiwn.

Cafodd Dai sioc i weld Delme Jenkins yn Nghwmderi, wedi iddo gael ei ryddhau o’r carchar ble’r oedd wedi ei ddedfrydu am ladd ei wraig wedi iddi gael affêr. Gwnaeth Dai hi’n amlwg ei fod yn teimlo'n annifyr iawn ei fod wedi’i ryddhau a phan aeth Delme i’r Bull i'w wynebu er mwyn deall gwraidd ei ymddygiad tuag ato cyfaddefodd Dai mai gydag ef oedd gwraig Delme wedi cael perthynas cyn iddi gael ei lladd, gwybodaeth a oedd yn hollol newydd i Delme.

Cychwynodd Dai fynd yn paranoid fod Delme eisiau dial arno, a phan oedd problem gyda brêcs ei gar, cyhuddodd Delme o geisio ei ladd. Yn ymwybodol y byddai unrhyw ffrae rhyngddynt yn gallu effeithio ei ryddid o’r carchar, symudodd Delme o’r ardal i gychwyn bywyd newydd. ​​

### **Ffrae y ffeiriau**

Ymunodd ​​​​​â phwyllgor ffair haf Llanarthur a llwyddodd i godi gwrychyn sawl un yn Nghwmderi drwy newid y dyddiad fel bod y ffair mewn cystadleuaeth uniongyrchol gyda ffair Cwmderi. Cymerodd bwyllgor Cwmderi hyn fel sialens ac aeth Sabrina, Doreen a Hazel yn eu blaenau i geisio cael Catherine Zeta-Jones i agor eu ffair. Er i'r pwyllgor beidio clywed yn ôl gan yr actores bu'r stori yn ddigon i orfodi Dai i newid dyddiad ffair Llanarthur.

Bu'n rhaid gwerthu'r dafarn yn dilyn ffrae gyda Gwyneth Jones, pan fynnodd hi iawndal am anaf i'w thad roedd Dai'n gyfrifol amdano.

### **Colli Alice**

Yn Awst 2002, tra'n gyrru car drwy'r pentref, cafodd Alice ei wraig drawiad ar y galon, a bu farw ar olwyn y car, gyda Dai wrth ei hochr. Daeth Dai felly yn ŵr gweddw yn dilyn marwolaeth Alice.

Cyn hir, fe glosiodd e a Sabrina. Fe briodon nhw'n fuan wedi hynny, ond chwalwyd eu perthynas pan gafodd Dai affêr gyda Diane.

### **ABD**

Sefydlodd Dai a Diane gwmni adeiladu a glanhau ABD gyda Brandon Monk, ac ar of i Brandon farw yn y tan yn ei fflat, gwerthwyd ei siar i'r dyn busnes Jim Probert. Er bod pethau'n danllyd rhwng Dai a Jim weithiau, roedd APD yn gwmni digon liewyrchus.

Roedd Dai a Diane yn byw'n weddol gytŷn ym Mryntirion, er bod rhywbeth yn corddi'r dyfroedd byth a hefyd. Redd Dai'n aelod brwdfrydig o bwyllgor y clwb rygbi ac yn ddyn traddodiadol lawn, ond caiff Diane y gorau arno'n gyson. Serch hynny, cafodd hi ei brifo i'r byw pan ddaliodd hi Dai a Shirley'n cusanu ar y soffa adeg y Nadolig 2013.

Arweiniodd straen y sefyllfa at broblemau iechyd y galon i Dai, a digon simsan fu hapusrwydd yr aelwyd ers hynny.

### **DJ**

Yn 2014 cyrhaeddodd 'DJ, nai Dai ar stepen eu drws. Doedd Dai ddim yn bles o weld DJ, ond cafodd groeso cynnes gan Diane Ashurst i Fryntirion. Datgelwyd bod DJ wedi ffoi i Gwmderi o lwerddon ar ôl iddo gael crasfa go iawn gan ei dad am gysgu gyda gwraig un o gyfeillion pennaf Dic.

Profodd yn eithaf buan ei fod yn fab i'w dad drwy ddechrau clatsio yn y Deri Arms - cafodd el wahardd gan Ed Charles nes iddo greu argraff dda fel cogydd. Aeth ymlaen i hynhyrfu'r dyfroedd gyda menywod hŷn y Cwm - ar ôl fflyrtio gyda Diane, trodd ei sylw at Anita Pierce, a chael gwell llwyddiant gyda hi.

Roedd Dai'n benderfynol o gael gwared ar ei nai nes i'r Gwyddel y cysgodd DJ â’i wraig ddod i chwilio amdano - wedi'r cyfan, mae gwaed yn dewach na dŵr.

### **Damwain yn Pwll Bach**

Yn 2019 roedd Dai ymusg y trigolion bu'n bresenol yn ystod protest yn erbyn cynllwyniau Eileen a Jim Probert i droi'r cyn gloddfa Pwll Bach yn safle tirlenwi bu damwain yn achosi i nifer o'r prentrefwyr gael eu dal dan ddaer.

Cafodd Jim a Dai eu dal gyda'i gilydd. Yn y pendraw achubwyd y trigolion a daeth pawb allan o'r pwll yn ddiogel ond ddioddefodd Gwyneth Jones, hen elyn i Dai ataliad ar y galon. Cafodd ei chymryd i'r yspyty er i **Dai Ashurst** gesisio ei gadael i'w ffawd.

### **Dychwelyd o Awstralia**

Ar ddiwrnod Nadolig 2022 dychwelodd **Dai** a Diane i Gwmderi, er mawr sioc i'w teuluoedd. Roedd y cwpwl wedi trefnu e'u hymweliad fel syrpreis gyda help Anita Pierce.

Wrth i Diane sôn wrth Anita y bydd disgwyl iddi gychwyn talu rhent er mwyn parhau i aros yn Bryntirion daeth i'r amlwg bod Anita eisoes wedi bod yn talu rhent i Jason Francis ond bod yntau wedi bod yn gyrru'r arian i'w gyn wraig Sara Francis yn Awstralia, darganfyddiad achosodd ffrae gyda Kelly Evans.

Er bod Dai wedi cymryd at fywyd yn Awstralia ac yn edrych ymlaen at ddychwelyd cyn gynted â phosib cyfaddefodd Diane ei bod hi wedi bod yn unig yno. Roedd dychwelyd i Gwmderi wedi cadarnhau iddi ei bod eisio aros yn y pentref yn barhaol.

Yn dilyn dyweddïad Kelly Evans a Jason Francis darganfuwyd Diane yr esgus perffaith i gael gohirio dychwelyd i Awstralia er mawr annifyrrwch i Dai.